wannaphong/clean_thaiwikipedia huggingface dataset:
# ภาพนายไม่เคยลืม
ภาพนายไม่เคยลืม  เป็นซีรีส์ โรแมนติก ดรามา บอกเล่าถึงเรื่องราวของเด็กช่างไม่เอาไหนที่ต้องจับพลัดมาเป็นคนดูแลอดีตนักกีฬาแบดมินตันที่กําลังจะตาบอด ด้วยเหตุนี้การเดินทางตามหาคําตอบชีวิตของเด็กหนุ่มคู่หนึ่งจึงเริ่มต้นขึ้นท่ามกลางการมองเห็นที่ถดถอย แต่ถูกทดแทนด้วยความรู้สึกพิเศษบางอย่างในใจ

นำแสดงโดย จิตรพล โพธิวิหค และ ทวินันท์ อนุกูลประเสริฐ ซีรีส์เรื่องนี้กำกับโดย นพณัช ชัยวิมล (ออฟ) และผลิตโดย จีเอ็มเอ็มทีวี และ กันตนา โมชั่น พิคเจอร์ส ออกอากาศทุกวันศุกร์ เวลา 20:30 น. ทางช่องจีเอ็มเอ็ม 25 เริ่มตอนแรกวันศุกร์ที่ 10 พฤศจิกายน พ.ศ. 2566

ตัวอย่างละครถูกปล่อยออกมาในงาน "GMMTV23 Diversely Yours" ที่จัดขึ้นที่ United Hall เมื่อวันที่ 22 พฤศจิกายน พ.ศ. 2565

 เนื้อเรื่อง 
หมอก (จิตรพล โพธิวิหค) นักศึกษาวิทยาลัยเทคนิค ผู้มีหนี้สินล้นพ้นตัว สมัครงานเป็นผู้ดูแลให้กับ เดย์ (ทวินันท์ อนุกูลประเสริฐ) นักแบดมินตันที่ตาบอดบางส่วนจากโรคกระจกตาอักเสบจากการติดเชื้อ เดย์จ้างหมอกซึ่งต่างจากผู้สมัครคนอื่น ๆ ที่ดูเหมือนจะไม่มีความสงสารเขาเลยให้เป็นผู้ดูแล การใช้เวลาร่วมกันเป็นเวลานาน ทำให้ทั้งสองมีความผูกพันที่ลึกซึ้งต่อกัน เมื่อเดย์รู้ว่าเขาเหลือเวลาอีกประมาณ 180 วันก่อนจะสูญเสียการมองเห็นส่วนที่เหลืออยู่ ทั้งสองจะเผชิญกับความท้าทายข้างหน้าอย่างไร?

 นักแสดงและตัวละคร 
 นักแสดงหลัก นักแสดง  รับบท จิตรพล โพธิวิหค  หมอก ทวินันท์ อนุกูลประเสริฐ  เดย์ นักแสดงสมทบ ภาคิน คุณาอนุวิทย์  ไนท์ ทิพนารี วีรวัฒโนดม  พอใจ รชานันท์ มหาวรรณ์  จี๋ ฐิภากร ฐิตะฐาน ออกัส เปรมสินี รัตนโสภา  รมณ กันต์ชนุตม์ เก่งการค้า  อ้น ชวิน จิตรสมบูรณ์  เอื้อ ทสร กลิ่นเนียม ปลา เทมส์ สรรพกิจ  สิงหะ ดารินา บุญชู เชอรี่ศิริพล ศิรินินาทกุลเก่ง

 เพลงประกอบ 
+เพลงชื่อเพลงภาษาอังกฤษนักร้องอ้างอิงภาพสุดท้ายLast Twilightวิลเลียม จักรภัทรประตูวิเศษBetter Daysจิมมี่ จิตรพล, ซี ทวินันท์ต้องโทษดาวMhok Versionจิมมี่ จิตรพลต้องโทษดาวDay Versionซี ทวินันท์แค่คืบ -สตางค์ กิตติภพ

 รางวัลที่ได้รับ 
ปีรางวัลจากผล2567Best Asian LGBTQ+ ProgrammeContentAsia Awards 2024ชนะซีรีส์แห่งปี 2024 (Series Of The Year)Maya TV Awards 2024Best Y Series Director Of The Year (ผู้กำกับยอดเยี่ยมแห่งปี)Y Entertain Awards 2024Best BL Series Of The Year (รางวัลซีรีส์ Boys' Love แห่งปี)Best Editing (Drama Or Fiction)Asian Television Awards 2024

 กระแสตอบรับ 
เรียกว่าเป็นซีรีส์กระแสแรงที่ได้เสียงตอบรับถล่มทลายในทุกตอนที่ออกอากาศ สำหรับซีรีส์แนวโรแมนติกสุดซึ้ง "Last Twilight  ภาพนายไม่เคยลืม" โดยสามารถโกยความนิยมพุ่งติด X TREND "อันดับ 1" ในประเทศไทยและอีกหลายประเทศทั่วโลก

 Meeting & Concert 

 Last Twilight Final EP. FAN MEETING จัดขึ้นที่ สยามพารากอน ชั้น 6 โรงภาพยนตร์สยามภาวลัย เมื่อวันที่ 26 มกราคม พ.ศ.2567
 Last Twilight New Dawn Live On Stage จัดขึ้นที่ ยูเนี่ยน มอลล์ เมื่อ 30 มีนาคม พ.ศ.2567
# คาบสมุทรไตมีร์
คาบสมุทรไตมีร์  เป็นคาบสมุทรที่ตั้งอยู่ทางภาคเหนือสุดของประเทศรัสเซียในเขตสหพันธ์ไซบีเรีย และเป็นส่วนที่อยู่เหนือสุดของแผ่นดินยูเรเชีย ในทางบริหาร เป็นส่วนหนึ่งของดินแดนครัสโนยาสค์ซึ่งเป็นหน่วยองค์ประกอบของประเทศรัสเซีย

 ภูมิศาสตร์ 
คาบสมุทรไตมีร์ตั้งอยู่ระหว่างอ่าวเยนีเซย์ของทะเลคาราและอ่าวคาตังกาของทะเลลัปเตฟ

ทะเลสาบไตมีร์และเทือกเขาเบียร์รังกาตั้งอยู่ภายในคาบสมุทรไตมีร์อันกว้างใหญ่

แหลมเชลยุสกิน ซึ่งเป็นจุดเหนือสุดของทวีปยูเรเชีย ตั้งอยู่ที่ปลายด้านเหนือของคาบสมุทรไตมีร์

 หมายเหตุ
# จังหวัดมหาสารคามในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
การเลือกตั้งสมาชิกสภาผู้แทนราษฎรจังหวัดมหาสารคาม พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

 ภาพรวม 

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองมหาสารคาม, อำเภอวาปีปทุม, อำเภอกันทรวิชัย, อำเภอเชียงยืน และอำเภอแกดำ

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอโกสุมพิสัย, อำเภอบรบือ, อำเภอนาเชือก, อำเภอพยัคฆภูมิพิสัย, อำเภอนาดูน, อำเภอยางสีสุราช และกิ่งอำเภอกุดรัง
# ทะเลสาบไตมีร์
ทะเลสาบไตมีร์  เป็นทะเลสาบในพื้นที่ศูนย์กลางของคาบสมุทรไตมีร์ในดินแดนครัสโนยาสค์ สหพันธรัฐรัสเซีย ตั้งอยู่ทางใต้ของเทือกเขาเบียร์รังกา  

 ภูมิศาสตร์ 

ทะเลสาบไตมีร์เป็นทะเลสาบขนาดใหญ่ มีความยาวประมาณ  ในแนวตะวันออก-ตะวันตก รูปร่างไม่เป็นระเบียบและมีแขนงหลายส่วนแผ่ออกไปในทิศทางต่าง ๆ ครอบคลุมพื้นที่กว้าง อย่างไรก็ตาม ความกว้างสูงสุดของทะเลสาบเพียง  ในส่วนที่กว้างที่สุดทางฝั่งตะวันออกของทะเลสาบ  

ทะเลสาบไตมีร์ปกคลุมด้วยน้ำแข็งตั้งแต่ปลายเดือนกันยายนถึงเดือนมิถุนายน แม่น้ำสายหลักที่ไหลเข้าสู่ทะเลสาบจากทางทิศตะวันตกคือ ไทเมราตอนบน แม่น้ำสายอื่น ๆ ที่ไหลลงสู่ทะเลสาบ ได้แก่ แม่น้ำซาปัดนายา, แม่น้ำเซเวอร์นายา, บีกาดา-อันกูมา, ยามู-ทาริดา และ คาลามิสซาโม ส่วนไทเมราตอนล่างไหลออกจากทะเลสาบไปทางทิศเหนือผ่านเทือกเขาเบียร์รังกา  

พื้นที่ทุนดราทางใต้ของทะเลสาบไตมีร์เต็มไปด้วยทะเลสาบขนาดเล็กและหนองน้ำ มีทะเลสาบขนาดใหญ่อยู่สองแห่งทางตะวันออกและตะวันออกเฉียงใต้ของทะเลสาบไตมีร์บริเวณอ่าวยามูเนรู ได้แก่ ทะเลสาบกุงกูซาลัค ซึ่งอยู่ห่างออกไป 33 กม. (21 ไมล์) ทางทิศตะวันออก และ ทะเลสาบพอร์ตญากิโน ซึ่งอยู่ห่างออกไป 72 กม. (45 ไมล์) ทางทิศตะวันออกเฉียงใต้ โดยทะเลสาบทั้งสองแห่งนี้มีความกว้างประมาณ 20 กม. (12 ไมล์)

 แหล่งข้อมูลอื่น 

 Encyclopedia.com
 Taymyr area information and pictures
 Geological and paleontological data
# โจคิวโคคุมิน
เป็นคำศัพท์ที่ได้รับความนิยมในญี่ปุ่น ซึ่งถูกใช้บนอินเทอร์เน็ตเป็นหลักเพื่ออ้างถึงบุคคลที่มีอภิสิทธิ์และอยู่เหนือกว่าคนทั่วไป ในปี 2015 และ 2019 คำนี้ได้รับการเสนอชื่อเข้าชิงรางวัลคำศัพท์และคำฮิตแห่งปี ซึ่งจัดโดยสำนักพิมพ์ 

 ความหมาย 
คำนี้ไม่มีนิยามที่ชัดเจน ในบางกรณีอาจหมายถึงกลุ่มชนชั้นสูงและผู้มั่งคั่ง หรืออาจหมายถึงนักการเมือง ผู้เชี่ยวชาญ และข้าราชการที่แสดงพฤติกรรมหรือกล่าวคำพูดที่คนทั่วไปไม่สามารถเข้าใจได้

นอกจากนี้ คำนี้ยังสามารถใช้หมายถึงกลุ่มบุคคลที่ใช้อำนาจทางการเมือง อำนาจทางการเงิน หรืออำนาจในรูปแบบอื่น ๆ เพื่อหลีกเลี่ยงอาชญากรรมและความรับผิดชอบทางสังคมของตนเอง

 ประวัติ

คำว่า พลเมืองชั้นสูง (Upper-Class Citizen) ได้รับความนิยมอย่างรวดเร็วตั้งแต่มีข้อกล่าวหาในปี 2015 ว่า ตราสัญลักษณ์ ของ โอลิมปิกฤดูร้อน 2020 และ พาราลิมปิกฤดูร้อน 2020 ละเมิดลิขสิทธิ์ ต่อมา คำนี้ถูกนำมาใช้ในอินเทอร์เน็ตและสื่อมวลชนในการรายงานอุบัติเหตุที่เกิดขึ้นในเดือนกุมภาพันธ์ 2018 ที่เขตมินาโตะ กรุงโตเกียว และอุบัติเหตุทางรถยนต์ที่ฮิงาชิ-อิเคบุคุโระในเดือนเมษายน 2019 ซึ่งทำให้มีผู้เสียชีวิต

การพัฒนาตราสัญลักษณ์โอลิมปิกและพาราลิมปิกโตเกียว 2020

alt=ตราสัญลักษณ์ที่ออกแบบโดย Kenjiro Sano|thumb|ตราสัญลักษณ์ที่ออกแบบโดย เคนจิโร ซาโนะ

ในปี 2015 มีข้อกล่าวหาเรื่องการละเมิดลิขสิทธิ์เกี่ยวกับตราสัญลักษณ์ของโอลิมปิกฤดูร้อน 2020 และ พาราลิมปิกฤดูร้อน 2020 คณะกรรมการจัดการแข่งขันกีฬาโอลิมปิกและพาราลิมปิกโตเกียว (TOCOG) ได้จัดการแถลงข่าว และสื่อมวลชนรวมถึงผู้ใช้อินเทอร์เน็ตนำคำว่า พลเมืองชั้นสูง มาใช้

อุบัติเหตุทางรถยนต์ร้ายแรงที่ฮิงาชิ-อิเคบุคุโระ

เมื่อวันที่ 19 เมษายน 2019 รถยนต์คันหนึ่งเสียการควบคุมในฮิงาชิ-อิเคบุคุโระ, โตเกียว ทำให้ผู้หญิงอายุ 31 ปีและลูกสาวอายุ 3 ปีของเธอเสียชีวิตขณะข้ามทางม้าลาย และมีผู้บาดเจ็บอีก 10 ราย รวมถึงคนขับรถและภรรยาของเขา คนขับรถคือ โคโซ อีซูกะ (อายุ 87 ปีขณะนั้น) อดีตข้าราชการระดับสูงของกระทรวงเศรษฐกิจ การค้า และอุตสาหกรรม (METI) และอดีตรองประธานบริษัท คูโบต้า คอร์ปอเรชั่น อย่างไรก็ตาม อีซูกะไม่ได้ถูกจับกุม แต่ถูกส่งตัวไปรักษาที่โรงพยาบาลแทน ทำให้เกิดข้อกล่าวหาเรื่องการเลือกปฏิบัติในกระบวนการยุติธรรม โดยชาวเน็ตใช้คำว่า พลเมืองชั้นสูง เพื่อสะท้อนถึงสถานะทางสังคมของเขาและการได้รับอภิสิทธิ์พิเศษ

ในทางตรงกันข้าม สองวันถัดมา คนขับรถโดยสารประจำทาง ซึ่งเกิดอุบัติเหตุที่โกเบและทำให้มีผู้เสียชีวิต 2 คน ถูกจับกุมทันทีที่เกิดเหตุ

นอกจากนี้ สื่อมวลชนรายงานชื่ออีซูกะว่าเป็น "อดีตข้าราชการ" หรือ "อดีตผู้อำนวยการ" แทนที่จะเป็น "ผู้ต้องสงสัย"  เนื่องจากเขาเคยเป็นข้าราชการระดับสูงของกระทรวงอุตสาหกรรมและการค้าระหว่างประเทศ (MITI) และเคยดำรงตำแหน่งเป็นประธานสมาคมอุตสาหกรรม ตลอดจนเป็นผู้อำนวยการบริษัทเครื่องจักรขนาดใหญ่ ความรู้สึกว่าเขาได้รับการปฏิบัติเป็นพิเศษทำให้เกิดเสียงวิพากษ์วิจารณ์อย่างหนัก  ส่งผลให้คำว่า พลเมืองชั้นสูง ถูกเสนอชื่อเข้าชิงรางวัลคำใหม่และคำยอดฮิตแห่งปี 2019  นอกจากนี้ หนังสือเรื่อง พลเมืองชั้นสูง/พลเมืองชั้นล่าง โดย อากิระ ทาจิบานะ ซึ่งออกจำหน่ายในเดือนสิงหาคมปีเดียวกัน มียอดพิมพ์ถึง 130,000 ฉบับ
# แอลี ซีนอ
แอลี ซีนอ  เป็นนามแฝงของอดีตมุสลิมชาวแคนาดาที่เกิดในอิหร่าน ผู้เป็นนักเคลื่อนไหวและนักวิจารณ์ศาสนาอิสลาม ซีนอเป็นผู้ก่อตั้งเว็บไซต์ต่อต้านมุสลิมชื่อ วิกิอิสลาม และดูแลเว็บไซต์จำนวนหนึ่งเพื่อส่งเสริมสิ่งที่เขาเรียกว่า "ความจริง" เกี่ยวกับศาสนาอิสลาม เขามีความเกี่ยวข้องกับขบวนการญิฮาดโต้กลับ

ผลงาน
ใน ค.ศ. 2001 ซีนอก่อตั้ง Faith Freedom International (FFI) เว็บไซต์ต่อต้านมุสลิม ญิฮาดโต้กลับที่เป็นที่นิยม โดยอธิบายจุดมุ่งหมายเพื่อเป็น "[การ]กระชากหน้ากากอิสลามและ[การ]ช่วยเหลือมุสลิมให้ออก[จากศาสนา]" ภายหลังเขาจัดตั้งวิกิอิสลามใน ค.ศ. 2006 และก็เปิดบล็อก alisina.org ที่ "อุทิศต่อการโจมตีอิสลาม" 

เขาหวังที่จะเริ่มถ่ายทำภาพยนตร์ชีวประวัติมุฮัมมัดใน ค.ศ. 2013 โดยอ้างว่ารวบรวมเงิน 2 ล้านดอลลาร์จากเป้าหมายทั้งหมด 10 ล้านดอลลาร์ใน ค.ศ. 2012

ซีนอเป็นสมาชิกคณะกรรมการ Stop Islamization of Nations ของพาเมลา เกลเลอร์ สาขาของ Stop Islamization of America ที่ทาง SPLC จัดให้เป็นกลุ่มเกลียดชัง

มุมมอง
ซีนอได้ตั้งคำถามถึงความถูกต้องของศาสนาอิสลามในฐานะศาสนาและเรียกมันว่า “ลัทธิการเมืองที่ไม่สามารถปฏิรูปได้ รุนแรง และก้าวร้าว” เขาและผู้ร่วมงานได้ใช้แนวทางของเขาเพื่อโต้แย้งว่าศาสนาอิสลามเป็นศาสนาที่ชั่วร้ายและเป็นเท็จโดยเนื้อแท้ และเป็น "ลัทธิที่เติบโตเกินขอบเขต" เขายังอ้างว่าจะมอบเงิน 50,000 ดอลลาร์สหรัฐให้แก่ใครก็ตามที่สามารถหักล้างข้อกล่าวหาของเขาที่ว่ามุฮัมมัดเป็น "คนหลงตัวเอง ผู้เกลียดผู้หญิง ผู้ข่มขืน ผู้ใคร่เด็ก ผู้ตัณหาจัด ผู้ทรมาน ฆาตรกรหมู่ ผู้นำลัทธิ มือสังหาร ผู้ก่อการร้าย คนบ้า และคนปล้นสะดม"" ซีนอมองคำว่า "มุสลิม" เป็นคำพ้องความหมายกับ "คนโง่ อนารยชน ฐัค ผู้เย่อหยิ่ง คนสมองตาย ซอมบี อันธพาล คนพาล คนไร้ยางอาย คนป่าเถื่อน และสิ่งที่ต่ำช้าอื่น ๆ อีกมากมาย"  

คำตอบรับ
ซีนอ FFI และวิกิอิสลามเป็นที่สังเกตได้จากวาทกรรมต่อต้านมุสลิม ซีนอถูกยกเป็นตัวอย่างของ "ความคลั่งไคล้ในการต่อต้านอิสลาม" และถือเป็นนักเคลื่อนไหวต่อต้านอิสลามอย่างรุนแรง Geert Wilders นักการเมืองขวาจัดชาวดัตช์ อ้างคำพูดของซีนอ

 สิ่งพิมพ์ 

หมายเหตุ

ดูเพิ่ม

อันวัร ชัยค์
อิบน์ วัรรอก
รอเบิร์ต บี. สเปนเซอร์
# อ่าวเยนีเซย์
อ่าวเยนีเซย์ (, Yeniseysky zaliv) เป็นปากแม่น้ำที่ยาวและกว้างซึ่งแม่น้ำเยนีเซย์ไหลลงสู่ทะเลคารา

อ่าวเยนีเซย์และเกาะต่าง ๆ อยู่ในเขตการปกครองของดินแดนครัสโนยาร์สก์ซึ่งเป็นเขตการปกครองของสหพันธรัฐรัสเซีย และเป็นส่วนหนึ่งของเขตสงวนธรรมชาติอาร์กติกใหญ่ ซึ่งเป็นเขตสงวนธรรมชาติที่ใหญ่ที่สุดในรัสเซีย

สถานีชีววิทยาวิลเลมบาเรนต์เป็นสถานีขั้วโลกตั้งอยู่ทางทิศตะวันออกเฉียงเหนือของอ่าวเมดูซา ที่ปลายเหนือของปากแม่น้ำเยนีเซย์.สถานีชีววิทยาวิลเลมบาเรนต์ - Interact
# ธี่หยด 3
ธี่หยด 3  เป็นภาพยนตร์ไทยแนวสยองขวัญเหนือธรรมชาติสร้างโดยเมเจอร์ จอยน์ ฟิล์ม และบีอีซีฟิล์ม จากการกำกับของณฤทธิ์ ยุวบูรณ์ ผู้อำนวยการสร้างที่ลงมากำกับภาพยนตร์เป็นครั้งแรกแทนที่ทวีวัฒน์ วันทา ซึ่งเป็นผู้กำกับจาก 2 ภาคแรกที่ถอนตัวไป นำแสดงโดยณเดชน์ คูกิมิยะ, เดนิส เจลีลชา คัปปุน, ณัฐชา นีน่า เจสซิกา พาโดวัน, กาจบัณฑิต ใจดี, พีระกฤตย์ พชรบุณยเกียรติ, องอาจ เจียมเจริญพรกุล, เฌอมาวีร์ สุวรรณภาณุโชค, ปรเมศร์ น้อยอ่ำ และอริศรา วงษ์ชาลี เดิมมีกำหนดเข้าฉายวันแรกในวันที่ 8 ตุลาคม พ.ศ. 2568 ก่อนจะเลื่อนวันฉายขยับขึ้นมาเป็นวันที่ 1 ตุลาคม พ.ศ. 2568 โดยในภาคนี้ยังได้ เฌอมาวีร์ สุวรรณภาณุโชคมาร่วมแสดง เดิมมีการวางตัวสีดา พัวพิมล นักแสดงอาวุโสมากฝีมือให้มาร่วมแสดง แต่สีดากลับเสียชีวิตอย่างกระทันหันเมื่อวันที่ 20 มีนาคม พ.ศ. 2568 ทำให้ทางทีมงานอาจจะต้องหานักแสดงมาแสดงแทน ก่อนที่ในเวลาต่อมาจะได้ดวงใจ หิรัญศรี มารับบทแทน

 เรื่องย่อ 
ธี่หยด 3 เล่าเรื่องราวของ ยักษ์ (ณเดชน์ คูกิมิยะ) หลังจากที่สามารถปราบผีชุดดำได้สำเร็จ เขาต้องออกเดินทางอีกครั้งเพื่อตามหา ยี่ (ณัฐชา นีน่า เจสซิกา พาโดวัน) น้องสาวคนเล็กของบ้านที่ถูกลักพาตัวไปโดยลัทธิประหลาดลัทธิหนึ่ง ทำให้เขาต้องบุกเข้าไปในหมู่บ้านต้องคำสาปที่น่าเกรงขาม

 นักแสดงและตัวละคร 
 นักแสดง  แสดงเป็น ณเดชน์ คูกิมิยะ ยักษ์ เดนิส เจลีลชา คัปปุน หยาดทิพย์ (หยาด) ณัฐชา นีน่า เจสซิกา พาโดวัน ยี่ กาจบัณฑิต ใจดี ยศ พีระกฤตย์ พชรบุณยเกียรติ ยอด องอาจ เจียมเจริญพรกุล จ่าปพันธ์ ปรเมศร์ น้อยอ่ำ เฮียฮั่ง อริศรา วงษ์ชาลี บุญเย็น เฌอมาวีร์ สุวรรณภาณุโชค ยะขิ่น ดวงใจ หิรัญศรี 

 งานสร้าง 
ในเดือนกุมภาพันธ์ พ.ศ. 2568 ทางเอ็มพิคเจอร์ส ซึ่งเป็นผู้สร้างและผู้จัดจำหน่ายได้นำโปรเจ็กต์ภาพยนตร์เรื่อง ธี่หยด 3 ไปเปิดตัวในตลาดซื้อขายหนังภายในงานเทศกาลภาพยนตร์เบอร์ลิน 2025 

ขณะที่ในงาน European Film Market ภาพยนตร์เรื่อง ธี่หยด 3 ได้รับกระแสตอบรับอย่างล้นหลามตั้งแต่ยังไม่เปิดกล้อง โดยสามารถขายลิขสิทธิ์ให้กับทุกประเทศในอาเซียนได้ตั้งแต่วันแรก 

จากนั้นในวันที่ 3 มีนาคม พ.ศ. 2568 ได้มีการจัดพิธีบวงสรวงภาพยนตร์เพื่อความเป็นสิริมงคลที่ สตูดิโอช่อง 3 หนองแขม โดยมีกำหนดเปิดกล้องในวันที่ 16 มีนาคม พ.ศ. 2568 ต่อมาในค่ำวันเดียวกัน ณเดชน์ได้ให้สัมภาษณ์สื่อมวลชนว่านอกจากจะมี ธี่หยด 3 ที่เข้าฉายในปีนี้แล้ว ยังมีสมิงเขาขวางที่เป็นภาคแยกของธี่หยดโดยเป็นปฐมบทการพบกันของยักษ์และจ่าปพันธ์ ก่อนที่เจอกับผีชุดดำในภาคแรก ที่เตรียมเปิดกล้องถ่ายทำในเดือนตุลาคม โดยมีกำหนดเข้าฉายในช่วงปีหน้า กระทั่งปิดกล้องในวันที่ 10 พฤษภาคม พ.ศ. 2568

ต่อมาในวันที่ 14 พฤษภาคม พ.ศ. 2568 ภายในงานเทศกาลภาพยนตร์เมืองคานส์ ธี่หยด 3 ได้เปิดเผยภาพ First Look ให้ได้ชมเป็นครั้งแรก และในวันที่ 24 มิถุนายน พ.ศ. 2568 ทางช่อง 3 , Major Group และ M Studio ได้ปล่อยทีเซอร์ตัวอย่างแรกของเรื่องให้ได้ชม
# การท่องเที่ยวแห่งสหประชาชาติ
องค์การการท่องเที่ยวโลกแห่งสหประชาชาติ หรือ การท่องเที่ยวแห่งสหประชาชาติ (เดิมชื่อ UNWTO) เป็นหน่วยงานพิเศษของสหประชาชาติที่ส่งเสริมการท่องเที่ยวที่รับผิดชอบ ยั่งยืน และเข้าถึงได้สำหรับทุกคน สำนักงานใหญ่ตั้งอยู่ที่กรุงมาดริด ประเทศสเปน สำนักงานอื่น ๆ ได้แก่ สำนักงานสนับสนุนระดับภูมิภาคเอเชียและแปซิฟิกในเมืองนารระ ประเทศญี่ปุ่น และสำนักงานระดับภูมิภาคตะวันออกกลางในริยาด ประเทศซาอุดีอาระเบีย

สำนักงานการท่องเที่ยวแห่งสหประชาชาติทำหน้าที่เป็นลานประชาคมระดับโลกทางด้านนโยบายการท่องเที่ยวและเป็นแหล่งค้นคว้าและความรู้ด้านการท่องเที่ยว ส่งเสริมการแข่งขันด้านการท่องเที่ยว นวัตกรรม การศึกษา การลงทุน และการเปลี่ยนแปลงทางดิจิทัล องค์กรยังมุ่งเน้นด้านจริยธรรม วัฒนธรรม และความรับผิดชอบต่อสังคมที่เกี่ยวข้องกับการท่องเที่ยว ให้ความร่วมมือทางเทคนิค รวมถึงสถาบันการท่องเที่ยวแห่งสหประชาชาติและงานสถิติ

ภาษาทางการของการท่องเที่ยวแห่งสหประชาชาติมี 6 ภาษา ได้แก่ ภาษาอาหรับ จีน อังกฤษ ฝรั่งเศส รัสเซีย และสเปน
# กลุ่มตลาดร่วมอเมริกาใต้ตอนล่าง
กลุ่มตลาดร่วมอเมริกาใต้ตอนล่าง  ซึ่งโดยทั่วไปรู้จักกันในชื่อ Mercosur ในภาษาสเปน และ Mercosul ในโปรตุเกส เป็นกลุ่มการค้าของทวีปอเมริกาใต้ ที่จัดตั้งขึ้นโดยสนธิสัญญาอาซุนซิออน ในปี 1991 และพิธีสารโอรูเปรตู ในปี 1994 สมาชิกเต็มรูปแบบได้แก่ อาร์เจนตินา โบลิเวีย บราซิล ปารากวัย และอุรุกวัย ส่วนเวเนซุเอลา เป็นสมาชิกเต็มรูปแบบแต่ถูกระงับตั้งแต่วันที่ 1 ธันวาคม 2016 สำหรับประเทศที่เป็นสมาชิกสมทบประกอบด้วย ชิลี โคลอมเบีย เอกวาดอร์ กาย อานา ปานามา เปรู และซูรินาม ขณะที่โบลิเวียเป็นสมาชิกเต็มตัวเมื่อวันที่ 8 กรกฎาคม พ.ศ. 2567
# โยฮันเนส เฮากูร์ โยฮันเนสสัน
โยฮันเนส เฮากูร์ โยฮันเนสสัน (เกิด 26 กุมภาพันธ์ ค.ศ. 1980) เป็นนักแสดงชาวไอซ์แลนด์ เขาแสดงในละครชุดทางโทรทัศน์เรื่อง มหาศึกชิงบัลลังก์ (2016) ไวกิง: วัลฮัลลา (2022) และ Succession (2023) รวมถึงภาพยนตร์ บลอนด์สวยกระจุย (2017) และ อัลฟ่า ผจญนรกแดนทมิฬ 20,000 ปี (2018)

 ผลงานการแสดง 
 ภาพยนตร์ 
 ปี เรื่อง บทบาท หมายเหตุ 2008 เรคยาวิก-รอตเทอร์ดาม ไอริกูร์  2009 บียาร์นเฟรดาร์ซอน กุฟฟี  2012 แบล็กส์เกม โทติ  2014 โนอาห์ มหาวิบัติวันล้างโลก คาอิน ไม่ได้รับเครดิต 2016 The Aquatic Effect โอลาฟูร์ 2017 บลอนด์สวยกระจุย ยูริ บัคติน ไอ รีเมมเบอร์ ยู เฟรย์ร์ 2018 อัลฟ่า ผจญนรกแดนทมิฬ 20,000 ปี เทา  The Sisters Brothers หัวหน้ากลุ่มนักล่าสัตว์ 2019 Where'd You Go, Bernadette กัปตัน เจ. รูเวอรอล  The Good Liar วลาด 2020 Bloodshot นิค บาริส  Eurovision Song Contest: The Story of Fire Saga โยฮันส์ 2021 Zone 414 มิสเตอร์รัสเซล  Infinite โควิก  2025 กัปตัน อเมริกา: ศึกฮีโร่จักรวาลใหม่ เดวิส ลอว์เฟอร์ส / คอปเปอร์เฮด  2026 มาสเตอร์สออฟเดอะยูนิเวิร์ส มัลคอล์ม / ฟิสโต กำลังถ่ายทำ  เรคยาวิก ริชาร์ด เพิร์ล อยู่ระหว่างการตัดต่อ
# โซชา โรคมอร์
โซชา ไค โรคมอร์ (; เกิด 11 ธันวาคม ค.ศ. 1984) เป็นนักแสดงชาวอเมริกัน เธอเป็นที่รู้จักจากบทบาท โจ แอนน์ ในภาพยนตร์เรื่อง Precious และบทแทมราในซีรีส์เรื่อง The Mindy Project

 ชีวิตวัยเด็กและการศึกษา 
โรคมอร์เกิดในปี ค.ศ. 1984 ที่ลอสแอนเจลิส และได้รับการตั้งชื่อตามชาวโซซาในแอฟริกาใต้ เธอเริ่มแสดงละครเมื่อเข้าเรียนที่ The Amazing Grace Conservatory ในระดับเกรดเก้า หลังจากจบมัธยมปลาย เธอได้ย้ายไปนครนิวยอร์ก และจบการศึกษาจากโครงการ Tisch ที่มหาวิทยาลัยนิวยอร์ก

 ผลงานการแสดง 

 ภาพยนตร์ 
 ปี เรื่อง บทบาท หมายเหตุ 2008 Shades of Brooklyn Vol. 1  แอลลิสัน ภาพยนตร์สั้น 2009 พรีเชียส โจ แอนน์  Rivers Wash Over Me ราซีน บูคาแนน  2011 Identical พนักงานต้อนรับของมาร์ก  I Can Smoke? เชอร์ลีย์ ภาพยนตร์สั้น 2012 Price Check ดอนนา  2013 Let Clay Be Clay ทาดีนิส  G.B.F. คาปรีซ วินเทอร์ส  The Butler ฟ็อกซี  2014 Human Code: Emotions/Society ตัวเอง ภาพยนตร์สั้น Patton Oswalt Confronts His Haters ตัวเอง ภาพยนตร์สั้น 2016 9 Rides หญิงฮิปสเตอร์  2017 All Nighter เมแกน  The Disaster Artist นักแสดงหมายเลข 3  2018 Mississippi Requiem ทาบิธา วัยเยาว์  Brian Banks เคนนิชา ไรซ์  A Rose for Emily ทาบิธา วัยเยาว์ ภาพยนตร์สั้น 2021 Space Jam: A New Legacy ชานีซ เจมส์  2022 Who Invited Charlie? เอ็มมา  2023 First Time Female Director สตาร์  Family Switch  แคร์รี  2025 กัปตัน อเมริกา: ศึกฮีโร่จักรวาลใหม่ ไลลา เทย์เลอร์
# สมาคมเพื่อการพัฒนาระหว่างประเทศ
สมาคมเพื่อการพัฒนาระหว่างประเทศ ((IDA); ) เป็นสถาบันการเงินเพื่อการพัฒนาซึ่งเสนอเงินกู้และเงินอุดหนุนพิเศษแก่ประเทศกำลังพัฒนาที่ยากจนที่สุดในโลก IDA เป็นสมาชิกของกลุ่มธนาคารโลกและมีสำนักงานใหญ่อยู่ในกรุงวอชิงตัน ดี.ซี. ประเทศสหรัฐอเมริกา ก่อตั้งขึ้นใน ค.ศ. 1960 เพื่อเป็นการส่งเสริมธนาคารระหว่างประเทศเพื่อการบูรณะและการพัฒนาที่มีอยู่แล้ว โดยการให้สินเชื่อแก่ประเทศกำลังพัฒนาซึ่งมีรายได้มวลรวมประชาชาติต่ำที่สุด มีความน่าเชื่อถือทางเครดิตต่ำหรือมีรายได้ต่อหัวต่ำที่สุด สมาคมเพื่อการพัฒนาระหว่างประเทศและธนาคารระหว่างประเทศเพื่อการบูรณะและการพัฒนา เรียกโดยรวมว่า ธนาคารโลก เนื่องจากมีผู้นำฝ่ายบริหารชุดเดียวกันและดำเนินงานโดยเจ้าหน้าที่ชุดเดียวกัน
# ธนาคารระหว่างประเทศเพื่อการบูรณะและการพัฒนา
ธนาคารระหว่างประเทศเพื่อการบูรณะและการพัฒนา ((IBRD)) เป็นสถาบันการเงินระหว่างประเทศที่ก่อตั้งขึ้นใน ค.ศ. 1944 และมีสำนักงานใหญ่ตั้งอยู่ในกรุงวอชิงตัน ดี.ซี. สหรัฐอเมริกา โดยเป็นหน่วยงานสินเชื่อของกลุ่มธนาคารโลก IBRD เสนอสินเชื่อให้กับประเทศกำลังพัฒนาที่มีรายได้ปานกลาง เป็นสถาบันแรกจากทั้งหมด 5 สถาบันของกลุ่มธนาคารโลก ภารกิจเริ่มแรกของ IBRD ในปี 1944 คือการจัดหาเงินทุนเพื่อบูรณะประเทศต่าง ๆ ในยุโรปที่ได้รับผลกระทบจากสงครามโลกครั้งที่ 2 IBRD และหน่วยงานการให้สินเชื่อแบบผ่อนปรน คือ สมาคมเพื่อการพัฒนาระหว่างประเทศ (IDA) ซึ่งเรียกโดยรวมว่า ธนาคารโลก เนื่องจากมีผู้นำและพนักงานคนเดียวกัน
# เบนสัน บูน
เบนสัน เจมส์ บูน (, เกิด 25 มิถุนายน ค.ศ. 2002) เป็นนักร้องและนักแต่งเพลงชาวอเมริกัน เขาเกิดและเติบโตในเมืองมอนโร รัฐวอชิงตัน และเริ่มต้นอาชีพนักดนตรีโดยเล่นแทนเพื่อนในรายการประกวดความสามารถ บูนปรากฏตัวในรายการ อเมริกันไอดอล ในช่วงต้นปี ค.ศ. 2021 โดยเขาได้เข้าแข่งขันเพียงช่วงสั้น ๆ ก่อนที่จะถอนตัวไปอย่างสมัครใจ เขาได้รับความนิยมเพิ่มขึ้นอย่างต่อเนื่องในติ๊กต็อกและต่อมาได้เซ็นสัญญากับไนท์สตรีทเรคคอร์ดส

ซิงเกิลเปิดตัวของบูนที่มีชื่อว่า " โกสท์ทาวน์ " ออกจำหน่ายในเดือนตุลาคม ค.ศ. 2021 และติดชาร์ตใน 16 ประเทศ นับจากนั้นมา บูนก็ได้ปล่อยซิงเกิลที่ประสบความสำเร็จหลายเพลง รวมถึง " In the Stars " (เมษายน ค.ศ. 2022) และ " Beautiful Things " (มกราคม ค.ศ. 2024) โดยเพลงหลังขึ้นสู่อันดับหนึ่งในชาร์ตในสหราชอาณาจักร ออสเตรเลีย แคนาดา นอร์เวย์ ฝรั่งเศส เยอรมนี ไอร์แลนด์ และนิวซีแลนด์ นอกจากนี้ยังกลายเป็นเพลงแรกของเขาที่ติดห้าอันดับแรกในบิลบอร์ดฮอต 100 ของสหรัฐอเมริกา โดยขึ้นถึงอันดับสอง Fireworks & Rollerblades อัลบั้มแรกของเขาออกวางจำหน่ายในเดือนเมษายน ค.ศ. 2024

 ชีวิตวัยเด็ก 
บูนเกิดในเมืองมอนโร รัฐวอชิงตัน เป็นบุตรของเคอร์รี่ และเนท บูน บูนเติบโตมาพร้อมกับพี่สาวน้องสาวอีกสี่คน ได้แก่ เคย์ลี นาตาลี เอ็มมา และแคลร์ เขาเข้าเรียนที่โรงเรียนมัธยมมอนโร และเป็นสมาชิกทีมกระโดดน้ำของโรงเรียน  เขาจบการศึกษาในปี ค.ศ. 2020

บูนค้นพบพรสวรรค์ทางดนตรีของเขาเมื่อเพื่อนขอให้เขาเล่นเปียโนและร้องเพลงในการแข่งขันวงโยธวาทิตของโรงเรียนมัธยมเมื่อตอนที่เขาเป็นนักเรียนชั้นมัธยมศึกษาปีที่ 3 ก่อนหน้านี้เขาไม่มีประสบการณ์เป็นนักร้องเลย 

เขาเข้าเรียนที่มหาวิทยาลัยบริคัม ยัง–ไอดาโฮ ซึ่งเป็นวิทยาลัยเอกชนที่ดำเนินการโดยคริสตจักรของพระเยซูคริสต์แห่งวิสุทธิชนยุคสุดท้าย ซึ่งเขาเป็นสมาชิกอยู่เป็นเวลาสั้น ๆ เขาเรียนที่วิทยาเขตเร็กซ์เบิร์ก รัฐไอดาโฮ เป็นเวลาหนึ่งภาคเรียน ก่อนจะดร็อปเรียนเพื่อมุ่งเน้นไปที่ดนตรี

 อาชีพ 
top|thumb|upright|บูนในปี ค.ศ. 2022

บูนได้รับแรงบันดาลใจทางดนตรีตั้งแต่ยังเด็กจากการไปชมคอนเสิร์ตของจอน เบลเลียน หลังจากนั้นเขาจึงเริ่มร้องเพลงอย่างจริงจัง ตามคำแนะนำของเพื่อน เขาเริ่มโพสต์วิดีโอร้องเพลงลงในติ๊กต๊อกและเข้าร่วมออดิชั่นอเมริกันไอดอล ซีซั่นที่ 19 ในช่วงต้นปี ค.ศ. 2021 บูนได้รับเชิญให้เข้าร่วมการแข่งขัน แต่เขาถอนตัวออกจากการแข่งขันหลังจากผ่านเข้าสู่รอบ 24 คนสุดท้ายเพื่อมุ่งเน้นไปที่อาชีพของเขาแทน การแสดงของเขาไม่ได้ออกอากาศ
# โกร๊ะ
โกร๊ะ  ปัจจุบันรู้จักกันในชื่อเปิงกาลันฮูลู เป็นเมืองในอำเภอฮูลูเปรัก รัฐเประ ประเทศมาเลเซีย ติดกับประเทศไทยและรัฐเกอดะฮ์ เมืองที่ใกล้ที่สุดทางฝั่งประเทศไทยคือเมืองเบตงในจังหวัดยะลา

 ประวัติ 

โกร๊ะเริ่มต้นเป็นศูนย์กลางการปกครองของอาณาจักรรามัน (ส่วนหนึ่งของรัฐปัตตานี) ซึ่งตั้งอยู่ที่ชายแดนด้านตะวันออกของรัฐเกอดะฮ์ อย่างไรก็ตาม กษัตริย์แห่งรามันได้รุกรานกลีอันอินทันและดำเนินการขุดเหมืองในพื้นที่ จนกระทั่งเกิดข้อพิพาทกับรัฐบาลเประหลายครั้ง ซึ่งทำให้เกิดข้อตกลงหลายฉบับระหว่างอังกฤษ สยาม และเประ ในปี พ.ศ. 2445 รัฐบาลสยามได้เข้ามาล้มล้างระบอบกษัตริย์ของรัฐรามัน หลังจากสนธิสัญญาอังกฤษ–สยาม พ.ศ. 2452 สยามได้โอนพื้นที่ทางตอนเหนือของอำเภอฮูลูเปรักให้กับสหพันธรัฐมลายู ซึ่งเประเป็นส่วนหนึ่งของรัฐนี้ พิธีส่งมอบอำเภอฮูลูเปรักจัดขึ้นที่โกร๊ะเมื่อวันที่ 16 กรกฎาคม พ.ศ. 2452

ปัจจุบันโกร๊ะ รู้จักกันในชื่อเปิงกาลันฮูลู ประวัติความเป็นมาของชื่อโกร๊ะ เริ่มจากแม่น้ำสายเล็ก ๆ ที่ไหลผ่านบริเวณนี้ แม่น้ำสายนี้มาจากหมู่บ้านที่ชื่อว่า เซลารอง (Selarong) โดยคำว่า เซลารอง แปลว่า "เส้นทางช้าง" ในภาษาอาหรับ แม่น้ำสายนี้เต็มไปด้วยโคลนที่อาบช้าง ซึ่งเป็นของกษัตริย์รามัน มีจำนวนถึงหลายร้อยตัว เพื่ออำนวยความสะดวกในการอาบช้าง พระเจ้ารามัน จึงทรงมีพระบรมราชโองการให้สร้างเขื่อนเพื่อกักเก็บน้ำ แม่น้ำจึงกลายเป็นทะเลสาบเล็ก ๆ ที่มีน้ำขุ่น เนื่องจากเมืองนี้เคยมีชื่อว่า โกร๊ะ ในอดีต

เมื่อวันที่ 4 มกราคม พ.ศ. 2527 ในรัชสมัยของสุลต่านแห่งเประที่ 33 ของสุลต่านอิดริส อัล-มุตาวักกิล อัลลัลลาฮีชาห์ (สุลต่านอิดริส ชาห์ที่ 2) ผู้ล่วงลับ พระองค์ทรงยินยอมที่จะเปลี่ยนชื่อโกร๊ะเป็นเปิงกาลันฮูลู เนื่องจากสถานที่นี้เป็นจุดเปลี่ยนผ่านเมื่อพระองค์เสด็จไปยังอำเภอฮูลูเปรัก

ปัจจุบัน ซากทะเลสาบเล็ก ๆ แห่งหนึ่งได้รับการพัฒนาโดยฝ่ายบริหารเขตเป็นสวนสาธารณะที่มีชื่อว่า สวนตาเส็กตาคง (Taman Tasek Takong) ความสัมพันธ์ระหว่างช้างกับชื่อของโกร๊ะ ได้รับการทำให้เป็นตำนาน โดยเครื่องหมายของสภาอำเภอเปิงกาลันฮูลู รัฐเประ
# ชอกะเชร์คู่กันต์
ชอกะเชร์คู่กันต์  เป็นละครโทรทัศน์ไทยที่ออกอากาศทางช่องจีเอ็มเอ็ม 25 และวิว ตั้งแต่วันที่ 3 มีนาคม พ.ศ. 2566 นำแสดงโดย จิรัชพงศ์ ศรีแสง และกษิดิ์เดช ปลูกผล

ละครเรื่องนี้ผลิตโดยจีเอ็มเอ็มทีวีและปล่อยตัวอย่างละครในงาน "DIVERSELY YOURS" เมื่อเดือนพฤศจิกายน พ.ศ. 2565 ออกอากาศตอนแรกทางช่องจีเอ็มเอ็ม 25 และวิว ในเดือนมีนาคม พ.ศ. 2566 และจบลงในเดือนพฤษภาคมของปีเดียวกัน

 นักแสดงและตัวละคร 
 นักแสดงหลัก ตัวละคร  นักแสดง กันต์กวิน (กันต์) จิรัชพงศ์ ศรีแสง ศรัณย์ (เชร์)/(แหลม) กษิดิ์เดช ปลูกผล นักแสดงสมทบ ธีร์ ภูสิษฐ์ ดิษฐพิสิษฐ์ โซ่ ฐิภากร ฐิตะฐาน แจ็ค ชินรัฐ สิริพงษ์ชวลิต ตุ้บตั้บ เลโอ โซสเซย์ เทียน ภาสิดี เพชรสุธี ธูป พบธรรม หรรษา อ๋อย หยาดพิรุณ ปู่หลุ่น ไทม์ สัตบุตร แลดิกี พอร์ช ทินพันธ์ ตันตุ้ย

 เพลงประกอบ 
+ชื่อเพลงศิลปินอ้างอิงมีเธอนี่แหละดี (My Luck)กษิดิ์เดช ปลูกผลแค่คนตัวเล็กๆ (Selfless)ธณวิน ธีรโพสุการ

 งาน Meeting 

 ชอกะเชร์คู่กันต์ A Boss and a Babe FINAL EP. FAN MEETING จัดขึ้น ณ โรงภาพยนตร์สยามภาวลัย Paragon Cineplex เมื่อวันที่ 19 พฤษภาคม 2566

 รางวัล 

 “Rising Y Series” ในงานประกาศรางวัล “ASIA TOP AWARDS 2023”
# ผโนร์-คเมียน-ฌโมฮ์
ผโนร์-คเมียน-ฌโมฮ์  เป็นภาพยนตร์สารคดีฝรั่งเศส-กัมพูชาใน ค.ศ. 2018 ที่ผลิต ร่วมเขียน และกำกับโดยบาน ริทธี ภาพยนตร์นี้ได้รับเลือกเป็นตัวแทนกัมพูชาในภาพยนตร์ต่างชาติดีเด่นที่งานงานประกาศผลรางวัลออสการ์ ครั้งที่ 91 แต่ไม่เข้ารอบ